Split, 4. travnja 2025.

Odsjek za pedagogiju

Raspisuje se natječaj za upis kolegija „Stručna praksa u nastavnoj bazi“ na *prijediplomskom studiju Pedagogija*, **Filozofskog fakulteta u Splitu,** u ljetnom semestru akademske godine 2024./2025.

Zainteresiranim studenticama/studentima nude se programi u nastavnoj bazi:

1. Muzej grada Kaštela, 1 student/-ica

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 10. travnja 2025. godine**

Poruka elektroničke pošte s prijavom treba biti naslovljena (Subject) *Stručna praksa*  - PED - naziv nastavne baze.

Prijava treba sadržavati:

* informacije o kandidatu: ime i prezime
* JMBAG
* kontakt (telefon + email)
* motivacijsko pismo (do 500 riječi) - kratak prikaz eventualnog dosadašnjeg iskustva i razlozi odabira određenog programa, nastavne i izvannastavne obveze koje mogu utjecati na obavljanje stručne prakse.

Nepotpune ili neispravno dostavljene prijave neće se razmatrati.

Odabir studenata za realizaciju kolegija Stručna praksa u nastavnoj bazi je eliminacijski te uključuje motivacijsko pismo i razgovor s poslodavcem u nastavnoj bazi.

*Napomene za kandidate:* ECTS bodovi ostvareni ovim kolegijem su dodatni tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*).

Po ostvarenom pravu upisa kolegija, *Obavijest o upisu izbornog predmeta Stručna praksa u nastavnoj bazi* odsječki koordinator dostavlja Službi za poslove studenata i polaznika kako bi se kolegij dodao u upisni list. Upisom kolegija student se obvezuje na obavljanje svih zadaća određenih kolegijem. Stručna praksa mora završiti najkasnije sedam dana prije početka sljedeće akademske godine ili prije prijave obrane završnog/diplomskog rada.

U nastavku dokumenta su radni zadaci za studente, a Silabus kolegija nalazi se u elaboratu studijskog programa na mrežnim stranicama odsjeka.

|  |  |
| --- | --- |
| Studij Odsjek | Prijediplomski sveučilišni studij Pedagogija (dvopredmetni)Odsjek za pedagogiju |
| Mjesto stručne prakse u nastavnoj bazi | **Muzej grada Kaštela** |
| Broj studenata:  | **1** |
| Plan realizacije/opis poslova: | • upoznavanje s radom Muzeja grada Kaštela* stjecanje uvida u organizacije i provedbu pedagoško-edukativnih radionica za grupe predškolaca, osnovnoškolaca, srednjoškolaca, studenata, odraslih

• sudjelovanje u osmišljavanju i provedbi programa za Edukativnu muzejsku akciju • prisustvovanje stručnim vodstvima po svim prostorima Muzeja grada Kaštela• sudjelovanje u planiranju i realizaciji edukativnih radionica • proučavanje stručne literature • upoznavanje stalnog postava Muzeja te svih muzejskih sastavnica • upoznavanje s ostalim stručnim djelatnicima muzeja (kustosi, restauratori) te s njihovim zadaćama u muzeju• sudjelovanje u radionicama tkanja u sklopu projekta „Dubrovački šudar/dumanjski ubručić“• stjecanje uvida u organizaciju i postavljanje izložbi• sudjelovanje u osmišljavanju novih edukativnih programa vezanih za stalni postav te povremene izložbe koje se održavaju u Muzeju• primjena suvremenih spoznaja o odgoju i obrazovanju u planiranju poslova i zadaća muzejskog pedagoga* izrada pedagoške dokumentacije za rad pedagoga u muzeju
* dokumentiranje i vrednovanje iskustava iz prakse
 |
| Vrijeme realizacije | travanj – lipanj 2025. |
| Mentor na Filozofskom fakultetu | izv. prof. dr. sc. Vedran Barbarić, izv. prof. dr. sc. Tonća Jukić |
| Stručna osoba-mentor u nastavnoj bazi | Dajana Popović-Dageta, kustosica-pripravnica |